L’ingrés mínim vital es podrà sol·licitar a partir del 15 de juny
2025-07-24

En el BOE d’1 de juny de 2020, s’ha publicat el Reial decret llei 20/2020, de 29 de maig, aprovat pel Consell de Ministres, pel qual s’estableix l’ingrés mínim vital. Es tracta d’una nova prestació social, no transitòria i no contributiva, impulsada pel Govern, que garanteix uns ingressos mínims, per a aquelles persones que no els tinguen per altres vies.

El seu nom oficial és Ingrés Mínim Vital (IMV) i es tracta d’una prestació mensual per a les llars en risc de pobresa que corre a càrrec de la Seguretat Social. S’estima que la prestació arribarà a 850.00 llars espanyoles i a 2,3 milions de persones i que suposarà un cost per als Pressupostos de l’Estat de 3.000 milions d’euros anuals.

La quantia de l’IMV oscil·la entre els 461,5 euros per a un adult que visca sol i els 1.015 euros per a llars de cinc membres, dos adults amb tres fills o tres adults i dos fills. La quantia inicial s’amplia en 139 euros per persona addicional. En el cas de les famílies monoparentals, se’ls garanteix una renda d’entre 700 i 977 euros, depenent del nombre de fills. A més, les llars monoparentals rebran un complement de 100 euros al mes.

Per a sol·licitar l’IMV és necessari ser resident a Espanya, tindre entre 23 i 65 anys, haver viscut almenys tres anys de manera independent i cotitzat un any a la Seguretat Social. Ho poden cobrar persones de 18 anys amb fills a càrrec que porten un any de residència legal a Espanya. Els requisits són més flexibles per a les dones víctimes de violència de gènere o víctimes de tràfic d’éssers humans i explotació sexual.

Es podrà sol·licitar a partir del 15 de juny, en la web de la Seguretat Social. Per a donar temps al fet que els interessats puguen disposar de la informació i documentació necessàries i evitar la pèrdua de drets, les sol·licituds presentades durant els tres primers mesos (fins al 15 de setembre de 2020) tindran, si són aprovades, efectes econòmics des de l’1 de juny de 2020, sempre que els requisits es complisquen en aquesta data. En cas de no complir-los en aqueixa data, els efectes econòmics es fixaran el dia primer del mes següent a aquell en què es complisquen els requisits.

La Seguretat Social ha habilitat un telèfon d’informació per a aclarir dubtes referents a l’IMV que és el 900 20 22 22 i un simulador virtual en la pàgina de la Seguretat Social, on es potcomprovar si es compleixen els requisits per a rebre aquesta prestació i conéixer l’import aproximat que correspondria en cada cas. Hi ha que tindre en compte que el simulador no tramita la prestació.

Als sol·licitants se’ls farà un test de patrimoni net, ingressos menys deutes, i es descomptarà el valor de la vivenda habitual. El límit de patrimoni augmenta en funció del nombre de persones de la llar i va dels 16.614 euros per a una persona que viva sola, fins a 43.196 euros en el cas d’una família de quatre persones. De manera general, el càlcul es realitzarà sobre els ingressos de l’any anterior. En aquest exercici, com la crisi sanitària ha provocat un empobriment sobtat de moltes famílies, es podrà accedir a l’IMV amb una declaració responsable si la projecció d’ingressos anuals cau per davall del llindar de renda garantida.